થરાદ તાલુકાના એક ગામની એક મહિલા શિક્ષક તરીકે કાર્યરત હતી. જોકે આ સ્કુલના પ્રિન્સિપાલે ચાર્જ સંભાળતા જ આ શિક્ષિકાને હવસનો શિકાર બનાવવાનું નક્કી કર્યું હતું અને તે બાદ માનસિક ત્રાસથી તાબે કરવા આચાર્ય એવા શિક્ષક અને તેના સાથીદાર એવા અન્ય શિક્ષકે આ પીડિતાની પજવણી શરૂ કરી, સ્કૂલમાં રજા આપવામાં ના પાડવી, બિનજરૂરી ઠપકો આપવો, જાહેરમાં ઉતારી પાડવા, સહિતના પેંતરા રચતા મુખ્ય શિક્ષકે પ્રિન્સિપાલ તરીકેના પોતાનો પાવર વાપરી નિત્ય આ શિક્ષિકાને હેરાન કરતા તે કંટાળી ગઇ હતી. તેમ છતાં તે મૂંગા મોઢે ત્રાસ સહન કરતી હતી.